Пенчо Славейков
Спря се орачът пред нивата златна…

chitanka.info

Спря се орачът пред нивата златна —

благ дух му лъхна и сепна душата,

като че свиден привет я погали.

С ромон потих класове натежали

свождат чело за милувка желана…

Поглед към небо възведе стопана —

а чучулига, преварила, с песен

вече се дига към свода небесен;

сякаш орачу подзела молбата,

носяйки я на крилца в небесата.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.